R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind modificarea organigramei și a statului de funcţii din cadrul Aparatului de specialitate al  Primarului oraşului Deta.
Analizând temeiurile juridice, respectiv:

a) art. 129, alin. (2) lit. a) și alin. (3) lit. c) din O.U.G nr. 57/2019 privind Codul administrativ, cu modificările și completările ulterioare;

b) art. III alin. (1) din O.U.G. nr. 100/2021 pentru modificarea și completarea Legii educației naționale nr. 1/2011 și abrogarea  unor acte normative din domeniul protecției sociale; 
Ținând cont de:

a) referatul de aprobare nr. 4884/18.05.2022 prezentat de către Primarul orașului Deta, în calitatea sa de iniţiator;

b) raportul nr. 4893/18.05.2022 al Compartimentului Resurse umane al Primăriei oraşului Deta, prin care se propune modificarea organigramei și a statului de funcţii prin desființarea Compartimentului Creșa orașului Deta din cadrul Aparatului de specialitate al Primarului orașului Deta;

c) Decizia nr. 411 din 30.09.2021 a Inspectoratului Școlar Județean Timiș privind arondarea Creșei orașului Deta la Grădinița cu Program Prelungit Deta;

d) solicitarea nr. 361 din 04.05.2022 a Grădiniței cu Program Prelungit Deta privind transferul personalului angajat la Creșa orașului Deta, în urma finalizării procesului de preluare a Creșei de la administrația publică locală la Grădinița cu Program Prelungit Deta;

e) Hotărârea Consiliului Local al orașului Deta nr. 125/22.09.2021 privind arondarea Creșei oraș Deta la Grădinița cu Program Prelungit Deta; 

f) Hotărârea Consiliului Local al orașului Deta nr. 46/29.03.2022 privind modificarea rețelei școlare în orașul Deta;
g) avizul consultativ al Comisiei Juridice a consiliului local,

În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare.

Consiliul local al orașului Deta adoptă prezenta hotărâre:
Art. 1 - (1) Se desființează Compartimentul Creșa orașului Deta din cadrul Aparatului de specialitate al Primarului orașului Deta.

(2) Se modifică organigrama și statul de funcţii al Aparatului de specialitate al Primarului orașului Deta  în conformitate cu alin. (1).

Art. 2 - Prezenta hotărâre se comunică, prin intermediul secretarului general al orașului, în termenul prevăzut de lege:

- Instituţiei Prefectului - Judeţul Timiş;

- Primarului Oraşului Deta;  

- Compartimentului Administraţie publică locală, protocol;

- Compartimentului Resurse uman;

- Serviciului Buget, contabilitate, finanțe, impozite și taxe;

- prin publicarea pe site-ul www.detatm.ro – Monitorul oficial local.

    

           

        INIȚIATOR PROIECT:                                       AVIZEAZĂ PENTRU LEGALITATE:
             Petru ROMAN,                                     SECRETARUL GENERAL AL ORAȘULUI DETA,
                                                                                                  Coralia SCULEAN.
